
MUITINĖS DEPARTAMENTAS 
PRIE LIETUVOS RESPUBLIKOS FINANSŲ MINISTERIJOS
	 
Tiekėjams                                                                                           2025-03-     Nr.              
DĖL INFOMACIJOS PATEIKIMO 
Viešojo pirkimo komisija Muitinės pareigūnų tarnybinės uniformos siuvimo paslaugų pirkimui organizuoti ir atlikti (toliau – Komisija) informuoja, kad 2025 m. kovo 12, 18 d. Centrinės viešųjų pirkimų informacinės sistemos susirašinėjimo priemonėmis buvo gauti tiekėjo klausimai dėl Muitinės pareigūnų tarnybinės uniformos marškinėlių trumpomis rankovėmis siuvimo paslaugų viešojo pirkimo konkurso sąlygų (toliau – Konkurso sąlygos):
	Eil. Nr.
	Tiekėjo klausimas 
	Komisijos atsakymas

	1.
	„Ar teminis marginimas yra transferinė spauda? 
taip pat nurodote: Marškinėliai gaminami su skiriamaisiais ženklais. Ant marškinėlių rankovių, 5,0 cm atstumu nuo rankovių įsiuvimo siūlių, terminiu marginimo būdu (dažais) dedami skiriamieji ženklai: ant kairės rankovės – ‚LIETUVOS MUITINĖS“ ženklas, ant dešinės rankovės – lenkta juostelė su užrašu „LIETUVA“, žemiau jos (3,0 - 4,0 mm atstumu nuo juostelės kampų) – Lietuvos Respublikos vėliavos juostelė. Ant kairės rankovės esančio „LIETUVOS MUITINĖS“ ženklo viršutinis kraštas turi būti viename aukštyje su ant dešinės rankovės esančios juostelės su užrašu „LIETUVA“ viršutiniu kraštu.
ar šie ženklai yra dedami transferine spauda? Eskize atrodo kaip išsiuvinėtas ar austas ženklas.“
	Terminis marginimas gali būti ir transferinė spauda. Tiekėjas, įvertinęs techninėje specifikacijoje nustatytus reikalavimus skiriamiesiems ženklams bei jo gamybos galimybes ir kokybinius naudojamų medžiagų parametrus bei technologijas, pats pasirenka jam priimtinesnį skiriamųjų ženklų uždėjimo ant marškinėlių būdą, t. y. naudoti terminį marginimą (ženklai dedami tiesiogiai ant kirpinių, užfiksuojant terminiu būdu) ar naudoti transferinę spaudą (ženklai gaminami ir dedami ant popieriaus ir po to perkeliami ant gaminio ir/arba kirpinių užfiksuojant terminiu būdu).
Skiriamieji ženklai ant marškinėlių turi būti dedami terminiu marginimo būdu (neišsiuvinėti ir neausti), vadovaujantis techninės specifikacijos 8, 9 ir 10 punktuose nustatytais reikalavimais.


	2. 
	„ISO sertifikatas turi būti audinio gamintojui ar marškinėlių gamintojui?“
	Vadovaujantis Konkurso sąlygų 1 priedo (techninės specifikacijos) 22 punkte nurodyta informacija: Gaminių gamyboje marškinėlių gamintojas taiko aplinkos apsaugos vadybos sistemos reikalavimus pagal standartą LST EN ISO 14001. 

